

**Հավելված 7**

**Մրցույթ**

**Գովազդատեղեկատվական նյութերի ստեղծման, թարգմանության և տպագրության համար**

***( այսուհետ՝ Միջոցառում)***

**Մրցութային միջոցառման նկարագրությունը**

Միջոցառման շրջանակներում տպագրվելու և թարգմանվելու են Զբոսաշրջության կոմիտեի կողմից ստեղծված, մշակված Հայաստանի մասին ճանաչողական և գովազդատեղեկատվական բազմալեզու նյութեր՝ Armenia.Travel նոր բրենդային ուղեցույցի համաձայն։ Առնվազն երեք լեզուներով՝ ֆրանսերեն, ռուսերեն, գերմաներեն, նախատեսվում է թարգմանել Armenia.Travel կայքի համար մշակվող անգլալեզու բովանդակությունը, որը լավագույնս ներկայացնում է Հայաստանի մշակութային, բնության, ժամանցային, արկածային, առողջարանային զբոսաշրջության տեսակները:

Միջոցառման նպատակն է նպաստել Հայաստանի մասին ճանաչողական և տեղեկատվական նյութերի համալրմանը, բազմալեզու բովանդակության ստեղծմանը և միջազգային խոշոր զբոսաշրջային հարթակներում Հայաստանի պատշաճ ներկայացմանը:

Միջոցառման նպատակն է նպաստել Հայաստանի մասին գովազդատեղեկատվական նյութերի թարմացմանը, նորարար բովանդակության ստեղծմանը եւ դրանց թիրախային առաջխաղացմանը։

**Միջոցառման արդյունքները**

Միջոցառման ակնկալվող արդյունքն է,

Հայաստանի և հայկական զբոսաշրջային արդյունքի պատշաճ ներկայացման և խթանման նպատակով առնվազն 30000 հատ գովազդատեղեկատվական նյութերի ստեղծում, թարգմանություն՝ տարբեր լեզուներով և բովանդակությամբ և տպագրություն

Նյութերի բազմալեզու թարգմանությունը գովազդատեղեկատվական նյութերի և կայքի համար իրականացվելու է Զբոսաշրջության կոմիտեի պատվերի հիման վրա՝ թիրախային երկրներում անցկացվող ճանաչողական արշավների շրջանակներում, հետևյալ լեզուներով՝ ռուսերեն, ֆրանսերեն, արաբերեն, իսպաներեն, գերմաներեն։

***Դիմելու պայմանները***

Միջոցառման իրականացման համար կարող են դիմել այն իրավաբանական անձինք, որոնք ունեն․

* Տեխնիկական հագեցվածություն լայնաֆորմատ, UV օֆսեթ տեխնոլոգիաներով, պերգամենտ տեսակի, ուռուցիկ, պանտոն ներկերով և փորվածքով տպագրություն իրականացնելու, էջերի ձևավոր կտրվածք և յուղային լաքապատում անելու և բրոշյուրվող կամ կազմվող գրքի մամուլները մեքենայի միջոցով թելերով ամրացնելու համար։
* Տպագրական աշխատանքների պորտֆոլիո
* Թարգմանությունների համար անհրաժեշտ մասնագիտական կարողություն (ինքնակենսագրականների առկայություն)
* Նմանատիպ ծրագրերի իրականացման նախկին փորձ

Հետաքրքրված դիմորդները պետք է ներկայացնեն հետեւյալ տեղեկատվությունը ՀՀ Էկոնոմիկայի նախարարություն` համաձայն մրցութային ընթացակարգի․

* Կազմակերպության գրանցման վկայական
* Կազմակերպության իրավասու մարմնի որոշումը` մրցույթին նախատեսված պայմաններով մասնակցելու վերաբերյալ
* Կազմակերպության պորտֆոլիո` ներկայացնելով նմանատիպ նախագծերի իրականացման փորձը եւ համագործակցությունները
* Տպագրական նյութերի օրինակների փաթեթ
* Առկա մասնագիտական սարքավորումների ցանկ և նկարագիր
* Ներգրավվող մասնագետների (թարգմանիչ-խմբագիր) տվյալներ, ինքնակենսագրականներ
* Ֆինանսական առաջարկ, որտեղ նշված են միավորի արժեքները: Գնառաջարկը պետք է ներառի միայն տպագրության և թարգմանության արժեքները:
* Մրցակցային առավելությունը նկարագրող այլ փաստաթղթեր (ըստ ցանկության)

***Հաշվետվողականությունը***

Ընտրված կազմակերպությունը սերտորեն կհամագործակցի Զբոսաշրջության կոմիտեի մարքեթինգի վարչության հետ` ստանալով անհրաժեշտ ուղղորդումներ, բրենդային ուղեցույց, համապատասխան բովանդակություն եւ տեղեկատվություն ծրագրի ընթացքում առաջացած հարցերի վերաբերյալ, իսկ հաշվետվությունները կներկայացնի ՀՀ ԷՆ Զբոսաշրջության կոմիտեի կողմից ստեղծված մրցութային հանձնաժողովի եզրակացությանը՝ հետեւյալ սկզբունքով․

* բոլոր տպագրված նյութերը պետք է ներկայացվեն ՀՀ ԷՆ Զբոսաշրջության Կոմիտե հանձնման եւ ընդունման ակտերով` ստորագրված եւ կնքված:
* կատարված աշխատանքների բովանդակային եւ ֆինանսական հաշվետվությունները պետք է ներկայացվեն կնքված Դրամաշնորհային պայմանագրի դրույթների համաձայն

***Մրցութային մ*իջոցառման *ժամկետը եւ պայմանները***

Հաշվետվությունների ներկայացման վերջնաժամկետ` դեկտեմբեր 10, 2021թ.:

***Վճարման ընթացակարգը***

Միջոցառման իրականացման համար կանխավճար չի նախատեսվում:

Միջոցառման կազմակերպչական գործընթացը մեկնարկում է ՀՀ ԷՆ Զբոսաշրջության կոմիտեի կողմից յուրաքանչյուր միջոցառման համար գրավոր պատվերի հիման վրա եւ իրականացվում ֆինանսական մասի հաստատումից հետո։

Հերթական վճարումներն իրականացվելու են համաձայն կատարված աշխատանքի արդյունքում ներկայացված հաշվետվությունների։

***Նյութերի օգտագործման իրավունքները***

Միջոցառման արդյունքում ստեղծված նյութերը համարվելու են ՀՀ ԷՆ Զբոսաշրջության Կոմիտեի սեփականությունը: